226/2022

Útdráttur

Staðfestur var úrskurður héraðsdóms um að dóttir A og B skyldi vistuð utan heimilis þeirra.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðilar skutu málinu til Landsréttar með kæru 13. apríl 2022. Greinargerð varnaraðila barst réttinum 3. maí 2022. Kærður er úrskurður Héraðsdóms Suðurlands 31. mars 2022 í málinu nr. U- [...]/2022 þar sem fallist var á kröfu varnaraðila um að dóttir sóknaraðila, D, skyldi vistuð utan heimilis sóknaraðila til og með 2. október 2022. Kæruheimild er í 1. mgr. 64. gr. barnaverndarlaga nr. 80/2002.

2

Sóknaraðilar krefjast þess aðallega að hinn kærði úrskurður verði felldur úr gildi en til vara að vistun barnsins utan heimilis verði markaður skemmri tími. Þá krefjast sóknaraðilar kærumálskostnaðar eins og málið væri ekki gjafsóknarmál.

3

Varnaraðili krefst staðfestingar hins kærða úrskurðar.

Málsatvik og sönnunarfærsla

4

Samhliða þessu máli er einnig rekið mál á milli sóknaraðilans A og varnaraðila varðandi vistun sonar sóknaraðilans, E, utan heimilis, sbr. mál réttarins nr. 225/2022. 5

Varnaraðili hefur lagt ný gögn fyrir Landsrétt. Þar á meðal eru óundirrituð áætlun um meðferð máls fyrir tímabilið 21. apríl til 21. október 2022 ásamt tölvupóstsamskiptum um breytingu á áætlun, upplýsingar frá leikskólanum [...] 2 8. apríl 2022 ásamt beiðni um upplýsingar, tölvupóstsamskipti við vistforeldri í mars 2022, greinargerð F, sérfræðings í geðhjúkrun og fjölskyldufræðings, um viðtöl og mat á stöðu fjölskyldunnar frá 16. mars til 20. apríl 2022 og dagnótur starfsmanna varnaraðila.

6

Fram kemur í upplýsingum frá leikskólanum [...] að stúlkan sé glöð flesta daga í leikskólanum og líði vel. Mæting hennar hafi verið mjög góð. Henni hafi farið mikið fram í íslensku og sé farin að tjá sig mun meira. Í greinargerð F segir að sóknaraðilar hafi komið í viðtöl til hennar í fimm skipti á tímabilinu 16. mars til 20. apríl 2022, þar af þrívegis ásamt syni sóknaraðilans A. Í samantekt kemur fram að sóknaraðilar séu til samvinnu og vilji allt gera til að fá börn sín aftur. Þau hafi opnað á að þau þurfi aðstoð við uppeldið og að ekki hafi allt verið rétt í þeirra viðbrögðum en þau hafi stundum orðið reið þegar mikið hafi gengið á. Ræða þurfi frekar um tilgreind atriði og vinna frekar í tengslum. Samkvæmt dagnótum starfsmanna varnaraðila hefur umgengni sóknaraðila við stúlkuna farið fram í nokkur skipti á tímabilinu 2. mars til 27. apríl 2022, í öllum tilvikum undir eftirliti.

Niðurstaða

7

Fyrir liggur að sóknaraðilar hafa ekki viljað gangast undir áætlun um meðferð máls fyrir tímabilið 21. apríl til 21. október 2022, og mun það stranda á því að þau telji forsjárhæfnismat, sem þar er gert ráð fyrir að verði unnið, ótímabært. Ekki verður séð að sóknaraðilar hafi brugðist við tillögum varnaraðila um styttri áætlun sem hefði gilt fram yfir miðjan maí þar sem ekki yrði fjallað um forsjárhæfnismat. Loks verður ekki ráðið af gögnum málsins að viðhorf sóknaraðila eða sonar sóknaraðilans A, sem lýst er í hinum kærða úrskurði, hafi breyst. Að þessu gættu en að öðru leyti með vísan til forsendna hins kærða úrskurðar verður fallist á það með héraðsdómi að öryggi og velferð stúlkunnar verði ekki tryggð með öðru móti en vistun utan heimili sí þann tíma sem varnaraðili fer fram á. Verður hinn kærði úrskurður því staðfestur.

8

Kærumálskostnaður verður ekki úrskurðaður.

9

Um gjafsóknarkostnað sóknaraðila fyrir Landsrétti fer eins og í úrskurðarorði greinir.

Úrskurðarorð :

Hinn kærði úrskurður er staðfestur.

Kærumálskostnaður fellur niður.

Allur gjafsóknarkostnaður sóknaraðila, A og B, fyrir Landsrétti greiðist úr ríkissjóði, þar með talin þóknun lögmanns þeirra, H-kk-ef Þ-kk-ef S-x-x, 250.000 krónur.